Ordinador

Un ordinador u computadera ye un aparato que sirve ta procesar información seguindo uns procedimentos determinatos. Dictionary of Computer and Internet Terms (Vol. 1), Eastern Digital Resources, 2016, p.284 Encara que aparatos como l'abaco y atras calculadoras mecanicas dentren en ista definición, os ordinadors modernos son aparatos electronicos, basatos en l'Alchebra de Boole y o sistema binario.

 Partis d'un ordinador 
 O procesador 
O cerebro d'a maquina ye o procesador u a unidat central de proceso (CPU). Ye un chip con millons de microtransistors capable d'executar millons d'instruccions por segundo. Ye o encargato d'agafar os datos de dentrada, y executar as instruccions d'un programa informatico ta chenerar unos resultatos (datos de salita). A suya potencia la da la suya velocidat mesurata en Hertzios(GHz), o tipos de CPU (Pentium 3, Pentium 4, Athlon,...), y a mesura d'a memoria cache que incorpora (puede estar de nivel 1, 2 u 3).

Ye muntato en a caixa (tamién clamata torre) que contién as partis de l'ordinador que han de ser mas amanatas a lo procesador.

 A memoria prencipal 
A memoria ye a encargata d'almadacenar os datos y os programas que s'han de ninviar a lo procesador, ta la suya execución. Tamién s'encarga d'alzar os datos que iste chenera.

Se clama memoria prencipal a la que procesador accede dreitament mes a sobén. Por as suyas caracteristicas, por un regular s'emplega a memoria de tipo RAM (memoria d'acceso aleatorio) ta ista función.

Todas as unidaz de memoria se pueden clasificar seguntes a capacidat (256 megabytes (MB), 512 MB, ...) y o tipo (de menos rapida a mas); SDRAM(100), SDRAM(133), DDR (266), DDR(333), DDR(400),...

 Dispositivos d'almadacenamiento 
Por cuestions tecnicas, d'ordinario ye imposible almacenar tota la información en a memoria prencipal. Por ista enchaquia, existe a memoria segundaria, an s'almadacena toda la información con a que no siga treballando o procesador en ixe inte. En cheneral, ista ye constituita por toda una serie de dispositivos d'almadacenamiento diferenciatos d'a computadera en si mesma.

A diferencia d'a memoria prencipal, que gosaba estar volatil (se borra en apagar l'ordinador), os dispositivos d'almadacenamiento gosan estar no volatils (se conserva o suyo contenito cuan s'apaga l'ordinador). Bi ha diferens tipos: disquets, discos duros, CD (Disco Compacto), DVD, cintas, memorias flash, ...


 Dispositivos de dentrada y surtida (E/S) 
Nos permiten comunicar-nos con l'ordinador;

 De dentrada; o teclato, a rata, o joystick, o escaner, o microfón, a webcam, ...
 De surtida; o monitor, l'altavoz, a imprentadora,...

 Atros dispositivos 
Dentro d'a caxa de l'ordinador (u a torre), cal conectar o procesador con toz os atros dispositivos, ta fer-lo, s'emplega la placa base, sobre la que s'instala;
 O procesador.
 A memoria prencipal.
 Os dispositivos d'almacenamiento.
 Os dispositivos de dentrata y salita.
 Os buses (conecten os dispositivos internos entre éls).
 A tarcheta de vidio (construye as imáchens que se veyen por o monitor).
 A tarcheta de sonito (permite a reproducción y gravación d'audio).
 A fuent d'alimentación (proporciona la electricidat que amenistan os diferens components).
 Os puertos de comunicacions (conectan con dispositivos externos) (USB, serie, paralelo, PS/2,...).

 Menas d'ordinadors 
 Seguntes a suya grandaria 
 Mainframe.
 Superordinador.
 Miniordinador.
 Microordinador.
 Ordinador personal.
 Ordinador domestico.
 Ordinador portiable.
 Seguntes a suya arquitectura 
 Ordinador analochico.
 Ordinador dichital.
 Ordinador cuantico.
 Ordinador quimico.
 Ordinador ADN.
 Ordinador optico.
 Ordinador neuronal.

 Se veiga tamién 
 Hardware.
 Software.

 Referencias 

 Vinclos externos 

Categoría:Hardware